Podľa novely zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov účinnej od 1.1.2022:

* zamestnávateľ overuje spĺňanie predpokladu bezúhonnosti v centrálnom registri
* zamestnávateľ pedagogického alebo odborného zamestnanca školy alebo školského zariadenia skutočnosť, či pedagogický alebo odborný zamestnanec spĺňa predpoklad bezúhonnosti alebo nespĺňa predpoklad bezúhonnosti zapíše do centrálneho registra

**Praktická realizácia vyššie uvedeného je realizovaná školami alebo školskými zariadeniami na stránke www.crinfo.iedu.sk nasledovným postupom:**

Škola, ktorá je zamestnávateľom zamestnanca a musí zadať do systému výsledok vyhodnotenia:

a. Na záložke „Bezúhonnosť“ zvolí „Prihlásenie zamestnávateľa“
b. Zobrazí sa obrazovka „Vyhodnotenie bezúhonnosti“ a tam zvolí „Zápis vyhodnotenia bezúhonnosti“
c. Zobrazí sa obrazovka, na ktorej zadá údaje osoby a výsledok vyhodnotenia bezúhonnosti.

Škola, ktorá chce vyhľadať výsledok vyhodnotenia bezúhonnosti zamestnanca:

a. Na záložke „Bezúhonnosť“ zvolí „Prihlásenie zamestnávateľa“
b. Zobrazí sa obrazovka „Vyhodnotenie bezúhonnosti“, tam zvolí „Zobrazenie vyhodnotenia bezúhonnosti“
c. Zobrazí sa obrazovka „Zobrazenie vyhodnotenia bezúhonnosti“, tam zadá údaje osoby a dá „Zobraziť výsledok vyhodnotenia bezúhonnosti“.

Poznámka:

Zariadeniam, ktoré doteraz nemali heslá pre prístup na crinfo (napr. CVČ, ktoré tam nerobili zatiaľ žiaden výkaz) sa nechali vygenerovať heslá.

Prosím pre získanie prístupových hesiel kontaktujte:

e-mail: helpdesk@iedu.sk, telefón: +421 800 138 033 - voľba 1